Bazovela enkantolo ababoshwa ngokunyamalala kwabesifazane ababili | News24Bazovela enkantolo ababoshwa ngokunyamalala kwabesifazane ababiliBrits – Abesilisa abane ababoshwe ngecala lokunyamalala kwabesifazane ababili baseMooinooi kulindeleke bafake isicelo sebheyili eNkantolo kaMantshi eBrits ngoLwesihlanu, kusho amaphoyisa aseNorth West.UWarrant Officer Mpeile Talane uthe u-Aaron Sithole, Jack Mokotedi, noKoos Strydom baboshwe eMajakaneng ngoDisemba 14, bavela enkantolo ngoDisemba 15, icala lahlehliselwa uDisemba 22 ukuze bezofaka isicelo sebhiyili.Owesilisa wesine u-Alex Mudau waboshwa eMajakaneng ngoDisemba 15, wavela enkantolo ngoDisemba 18, icala lahlehliselwa uDisemba 22 ukuze bavele ndaweni.OLUNYE UDABA: Kuphahlazeke indiza kwashona oyedwa eW CapeBobane babhekene necala lokubulala, elokuthumba, ukuphanga, ukutholakala nesibhamu esingekho emthethweni kanye nokuphazamisa ukusebenza kwengalo yomthetho.Baboshwa ngemuva kokunyamalala kukaJoey van Niekerk, 32, noGesina Sophia Anisha van Niekerk, 30, baseMooinooi.Babegcine ukubonakala beya ePitoli ngoDisemba 10, kodwa abakaze baphinde babuye.Imoto yabesifazane yatholakala ishisiwe ngoDisemba 16 endaweni yaseMagaliesburg.
